ขออนุญาตสอบถามค่ะ เดือนกันยา ปจด มาวันที่ 20 หมดวันที่ 26 มีเพศสัมพันธ์วันที่ 28 กันยา กับ 12 ตุลา แบบไม่ได้ป้องกันค่ะ นี่ครบ 28 วันที่ ปจด. ไม่มา นับตั้งแต่วันที่ 26 กันยา แต่มีอาการ ปวดหลัง ปวดท้อง แน่นท้องค่ะ คล้ายกับอาการที่เป็น ปจด. มีน้ำใสๆไหลออกจากช่องคลอด เหมือน ปจด.ไหล แต่ไม่มีสี ไม่มีกลิ่น ตรวจแล้ว ขึ้น 1 ขีด เมื่อวันที่ 21 ตุลา ค่ะ
สวัสดีค่ะ การมีเพศสัมพันธ์ในวันที่28 กันยา กับ 12 ตุลา แบบไม่ได้ป้องกันด้วยถุงยางอนามัยหรือยาคุมกำเนิดใดๆเลยนั้น มีโอกาสตั้งครรภ์ได้ ไม่ควรพยายามทำการนับวันเพื่อคุมกำเนิด เพราะโอกาสผิดพลาดมีสูง และหากประจำเดือนมาตั้งแต่วันที่ 20 แล้ว วันที่น่าจะไม่มีการตกไข่คือภายใน 7 วันหลังจากวันที่ 20 เท่านั้นอาการปวดหลัง ปวดท้อง แน่นท้อง ไม่ได้เป็นอาการของการตั้งครรภ์ ควรตรวจยืนยันการตั้งครรภ์ด้วยชุดตรวจครรภ์ทางปัสสาวะที่ให้ผลบวกได้ตั้งแต่ 10-14 วันหลังปฏิสนธิ หากตรวจในเวลาดังกล่าวให้ผลลบ อาจจะไปยืนยันผลที่รพ.อีกครั้ง หากประจำเดือนยังไม่มาตามกำหนด คือเกิน 35 วันจากรอบก่อนค่ะ